Georg Krog

Georg Philip Hertzberg Krog (født 2. juli 1915 i Bergen, død 3. august 1991 i Drammen) var en norsk skøyteløper og idrettsleder. Han representerte først IF Herkules og Gimsøy Idrettsforening, men gikk seinere inn i Oslo Skøiteklub og hadde sine siste aktive år som skøyteløper i Drammens Skøiteklub.

 Karriere 
Krog var best på de korte distansene, og hans beste prestasjon er en sølvmedalje på 500 m i OL i Garmisch-Partenkirchen i 1936. Mange mener Krog skulle vunnet gullmedaljen. Tilskuere med stoppeklokke hadde langt dårligere tid på vinneren, Ivar Ballangrud, enn den offisielle, og pressen mente at det hadde oppstått en misforståelse mellom tidtagere og protokollfører, noe som arrangørene unnlot å rette opp av prestisjehensyn. Seieren gikk dermed til Ballangrud i stedet for Krog.

Sammenlagt har Krog en 7.-plass og en 9.-plass i EM (1937 og 1936). Krog var også på OL-laget i 1948, men måtte nøye seg med reserveplassen på 500 m.

Georg Krog var utdannet jurist. I 1940 var han engasjert i forhandlingene som førte til sammenslåingen av Norges Idrettsforbund og Arbeidernes Idrettsforbund. Fra 1961 til 1965 var han president i Norges Skøyteforbund.

Hans mor var Inger Margrethe Hornemann Hertzberg (1884) som i 1910 giftet seg med høyesterettsadvokat Fin Krog (1881–1950).  Selv giftet han seg i 1942 med  Ingse Elisabeth Kiøsterud (1921), datter av direktør Erland Fenn Clarke Kiøsterud (1899–1970) som var gift med Ingse Christensen (1898). Hans farfar var Erland Fenn Clark Kiøsterud (1860–1937).

 Personlige rekorder 
 Distanse  Tid  Dato  Sted  Bane 500 m  42,0  31. januar 1939   St. Moritz  Eisstadion Badrutts Park 1 000 m  1.33,9  23. februar 1938   Kolbotn  Sofiemyr stadion 1 500 m  2.14,9  29. januar 1939   Davos  Davos Eisstadion 3 000 m  5.06,8  25. januar 1936   Oslo  Frogner stadion 5 000 m  8.46,2  27. januar 1939   Davos  Davos Eisstadion 10 000 m  18.52,4  13. februar 1939   Oslo  Bislett stadion

 Se også 
 Hertzberg (slekt)

 Referanser 

 Eksterne lenker 

  Georg Krog på The-Sports.org (noen resultater)


Kategori:Norske skøyteløpere
Kategori:Presidenter i Norges Skøyteforbund
Kategori:Olympiske sølvmedaljevinnere for Norge
Kategori:Olympiske sølvmedaljevinnere i hurtigløp på skøyter
Kategori:Medaljevinnere under Vinter-OL 1936
Kategori:Deltakere for Norge under Vinter-OL 1936
Kategori:Skøyteløpere under Vinter-OL 1936
Kategori:Deltakere for Norge i allround-VM på skøyter
Kategori:Skøyteløpere for Idrettsforeningen Herkules
Kategori:Skøyteløpere for Oslo Skøiteklub
Kategori:Skøyteløpere for Drammens Skøiteklub
Kategori:Artikler i skøytesportprosjektet
Kategori:Fødsler i 1915
Kategori:Dødsfall i 1991